Skogerøya

Skogerøya (skoltesamisk: Saallâm, nordsamisk: Sállan, kvensk: Saalamo) er ei øy i Sør-Varanger kommune i Finnmark. Den har et areal på . Det høyeste punktet, Skogerøytoppen (Ákkelgáisá), er det femte høyeste punktet i kommunen.  Skogerøya er den eneste større øya i Øst-Finnmark og den største øya øst for Magerøya. Den er Norges 36. største øy, og den største ubebodde øya i landet.

Navnet kommer av samisk Skuvgi, navnet på den tidligere beste lakseplassen utenfor øya. I de eldste kilder er også Skogerøya omtalt som Salem eller på russisk Ostrov Salim.NOU 1994:21 Bruk av land og vann i Finnmark i
historisk perspektiv  Øya ligger nordvest for Kirkenes kilt mellom Kjøfjorden i vest, Korsfjorden i sør, Bøkfjorden og Kjelmøysundet i øst og åpen mot Varangerfjorden i nord.

Skogerøya er ubebodd. Tidligere bebodde steder var blant annet Revøysund, Steinskjærnes, Nord-Leirvåg og Sør-Leirvåg. Det siste posthuset på Skogerøya, 9936 Steinskjernes, ble nedlagt 1.desember 1984. Det går vei på øya fra Steinskjærnes via Sør-Leirvåg til Nord-Leirvåg. Ved Skogerøya ligger Kjøøya og Kjelmøya der det er gjort jernalderfunn. I Gullsmedvika på Oksebåsneset er det rester av et kystbatteri, Heeresküsten-Batterien (HKB) 6/478 fra den andre verdenskrig. Batteriet hadde 4x10,5 cm K331(f) kanoner med rekkevidde på 12 000 meter. Anlegget ble evakuert og sprengt oktober 1944.German coastal defence in Norway during WW II av Bjorn Jervas; http://www.feldgrau.com/norwcoast.html

Området tjener som sommer- og høstbeite for rein og har noen lakseplasser.

 Referanser 

 Eksterne lenker 
 Kartoversikt via Google map
 Finnmarken: Skogerøya kan bli oljeøya (28. mai 2004)
 Kartoversikt vedrørende kystbatteri i Gullsmedvika, https://web.archive.org/web/20071026112210/http://www.atlantikwall.mynetcologne.de/Atlantikwall/Norwegen/N.html

Kategori:Øyer i Sør-Varanger
Kategori:Tidligere bosetninger i Finnmark
Kategori:Bosetninger i Sør-Varanger